Video Miliardar englez, nuntă de lux în Franţa: Ceremonia a durat patru zile şi a costat 20 de milioane de dolari
Un miliardar britanic și iubita lui, fost star în wrestlingul feminin, au avut parte de o nuntă ca ruptă din basme, în Franţa.
După o logodnă de trei ani, Umar Kamani s-a căsătorit cu iubita lui Nada, într-un cadru idilic pe Coasta de Azur. Ceremonia a durat patru zile şi a costat 20 de milioane de dolari.
După o petrecere de bun venit pentru invitaţi, fericitul cuplu a avut parte de o nuntă occidentală, una în stil tradiţional indian şi o petrecere în aer liber.
Printre invitaţi s-au numărat staruri ca Naomi Campbell şi actorul Ryan Thomas, în timp ce Andrea Bocelli şi Mariah Carey au asigurat momentele muzicale.